ELSŐ KÉZBŐL
Segélyhívó, mi a vészhelyzet?
Ezek az emberek őrültek.
Követnek. Zaklatnak minket.
Hogy hívják?
Michael Barisone.
B-A-R-I-S-O-N-E.
- Szíven lőttek! - Értem...
Westmill Drive 411.
411...
Egy volt amerikai olimpikon ellen emberölési kísérlet a vád.
Súlyosan megsebesített egy másik lovast, aki a birtokán élt és edzett.
Ez háború, és most kell lépni.
Ostrom alatt vagyunk.
A rendőrség egy nőt talált a helyszínen lőtt sebekkel,
a volt olimpikonnal, Michael Barisone-nal.
Michael Barisone 60 év börtönt kaphat.
Az ügyvédei elmezavarra készülnek hivatkozni.
Ritka stratégia.
Szerintük Lauren a közösségi médiával kergette őrületbe.
A lovardánk ügyfelei.
A helyzet egyre rosszabb.
Az életünket féltjük.
Lauren Kanarek az őrületbe kergette Michaelt.
Lehet egyfajta fegyver a közösségi média?
Amit Lauren Kanarek tett vele, szörnyű volt!
Nem emlékezett, hogy mi történt abban a pillanatban.
Nehéz elhinni, hogy lelő valakit, és aztán nem emlékszik.
A tárgyalóteremben előadás folyt.
Ez színészkedés. Színházi előadás.
Nincs memóriazavar, amikor valaki bűncselekményt követ el.
Amikor kinyitotta a széfet és elvette a fegyvert,
pontosan tudta, mit akar tenni.
Visszaveszem az életem.
Nagyon erősen vérzik.
- Jó... - Washington Township!
A cím Westmill 411, Washington Township, igaz?
- Én... - Asszonyom, hol...
A MICHAEL BARISONE-ÜGY
2019. AUGUSZTUS 7-ÉN MEGLŐTTEK EGY NŐT EGY NEW JERSEY-I LOVARDÁBAN.
A BŰNCSELEKMÉNY MEGRÁZTA A DÍJLOVAGLÁS VILÁGÁT.
AZ ÉRINTETT FELEK AZÓTA IS PRÓBÁLJÁK FELDOLGOZNI A TÖRTÉNTEKET.
A legtöbb ember négy- vagy ötéves korára már tudja,
hogy érdeklik-e a lovak vagy nem.
Én akkor már pontosan tudtam, hogy imádom a lovakat.
DÍJLOVAGLÓ VERSENYZŐ
Symphony!
Hat lovam van.
Mindegyiknek teljesen egyedi a személyisége.
Evie, gyere ide!
Amint belépsz az istállóba, mindig várnak rád.
Ki a jó fiú?
Ha van valaki, aki sosem volt lovak közelében,
és elhozzák hozzám,
megmutatom neki a csodát. Megmutatom, miért különlegesek a lovak.
Amikor Isten megteremtette a lovat,
azt mondta a csodálatos lénynek...
„Olyanná tettelek, mint senki mást.”
Van bennük valami mesés.
Mintha egy meséből léptek volna ki.
A lovak csodálatos állatok.
Az ember társai
ki tudja hány ezer éve.
A lovasok azok, akik értik,
hogy a ló több egyszerű állatnál, amely valakinek a mezőjén legel.
A lovas lány az, aki szereti a lovakat?
- Az energia is... - Vagy szeret lovagolni?
Helló!
Az USA-ban több mint nyolcmillió ló van,
és talán kétszer annyi lovas.
Apám mindig azt kérdezte,
nem unalmas folyton körbe lovagolni?
Én meg: „Mi van?
A lovaglás a legizgalmasabb dolog a világon.”
Gyere!
Úgy tűnik, sétál.
Olyan típus vagyok, akit az emberek azonnal megszeretnek,
és azt mondják, veled jól kijönnék.
Másoknak viszont
néha túl erős akaratúnak tűnhetek.
„Miért csinál úgy, mintha mindenhez joga lenne?” Mindig ezt mondják.
Pedig ez egyáltalán nem jellemző rám.
Nagyon keményen dolgozom.
Kösz, majd én.
- Megcsinálod? - Várj! Szorosan tekerem fel.
A szokásosnál szorosabban.
Ellenőriznem kell a munkádat.
Mi?
Azt hiszem, ellenőriznem kell.
Ha elég időt szánsz valamire, egyre jobb leszel.
És ebben a sportban, ha van türelmed,
megtalálnak a megfelelő emberek.
2018 márciusa.
Az akkori edzőm említett egy nevet.
„Oktatást tartok Michael Barisone-nal.”
A Nagydíjon: Safir és Michael Barisone.
Rákerestem,
és láttam, hogy a 2008-as olimpiai csapat tagja volt.
És nem mondom, hogy olimpikon akarok lenni.
A lovaglás élményéért lovagolok.
Lovagolni akartam minden egyes napon,
és mindent meg akartam tanulni egy olyan embertől, aki többet tud nálad.
Gyerekkoromban kezdtem lovagolni.
Díjugratásban gyenge voltam.
EDZŐ, DÍJLOVAGLÁS
A díjlovaglásnál kötöttem ki, mert jó voltam benne.
A „dressage” francia szó, idomítást jelent.
A mozgásban levő szépség.
Lovas hölgyek, és férfiak is.
És hosszú története van.
A díjlovaglás eredetét a csatatéren kereshetjük.
A lónak tudnia kellett oldalra,
előre és hátra mozogni, engedelmesen követni a lovasa parancsait.
A lényeg a különleges fejtartás
és a test helyzete.
Mindennek harmonikusnak és ritmikusnak kell lennie.
Erre először meg kell tanítani a lovat.
A lovat ki kell képezni arra, hogy elfogadja a segítségedet,
a lábad, a kezed utasításait,
hogy a ló megtanuljon reagálni a lovasra, és elfogadja.
Ez nagyon nehéz munka.
Azt várjuk a lótól, hogy a maximumot hozza ki a testi képességeiből.
De ezt úgy kell tennie, ahogy a táncos ugrik, könnyeden.
Az olimpia nagyon érdekes verseny,
különösen, ha a lovaglásról van szó.
Száz év alatt 25 olimpiát tartanak.
A díjlovaglás csapatai négyfősek.
Vagyis egy évszázad alatt maximum 100 ember
képviselheti a hazáját a díjlovaglásban.
Kettő, egy, gyújtás.
Ez ugyanolyan szűk társaság, mint az űrhajósok klubja.
De jó versenyzőnek tartom magam.
Szerintem kiváló lóidomár vagyok.
Ez igazságos és észszerű a lóval szemben,
és képes megérteni, amit kérek tőle?
A legtöbb profi lovas, engem is beleértve,
különböző módokon keres pénzt.
Az istállónk lovasokat és lovakat fogad.
Valaki a lovát hozza hozzánk, és bértartásban nálam lehet.
Másoknak én lovagolom a lovát.
Másokat naponta oktatok, vagy én, vagy az embereim.
A fő az érintkezés és a nyomás.
Ha rosszul viselkedik, előre érezni lehet. Érted, mire gondolok?
Tartottam egy szemináriumot az egyik legjobb tanítványomnak
2018 elején.
Azt mondta: „Egyébként márciusban jövök.
Szeretném magammal hozni a diákomat egy hónapos kiképzésre.
A neve Lauren Kanarek.”
Kanarek felhívott,
áradozott arról, hogy tudja, ki vagyok, és utánanézett a sikereimnek.
Edzeni akart jönni, és micsoda megtiszteltetés lenne.
Azt mondta: „A legjobbakkal kell edzened. A legjobb helyen, a legjobb kiképzővel.
Minden megvan benned az olimpiához.
Remek lovaid vannak.
Ambiciózus vagy, lelkes.”
Beszélni profin tud.
A végére csak azt tudtam mondani: „Hol iratkozhatok fel?”
Hawthorne Hill volt a menedékem.
A hely, ahol békére leltem.
Egy gyönyörű völgyben volt egy órára New Yorktól,
de Tennessee-nek érződött.
Idilli volt.
Nagy részben a saját kezemmel építettem.
Benne volt mindenem, a munkám és a szívem.
Oktatási intézménynek volt kialakítva.
Én voltam a kiképzés felügyelője.
Aki odajött, a csapatommal dolgozott. Justin Hardin, a jobbkezem.
Mary Haskins Gray.
Oktató volt és az akkori barátnőm.
A birtokon laktam.
Mary Haskins Gray általában ott volt velem.
Lauren a lakásban lakott a barátjával, Robbal.
Az apja erősen támogatta. Azt mondta, neki küldjem a számlákat.
Michael Lauren két lovát idomította.
LAURENT APJA
Michael meghívta, és azt mondta, lenne ott egy lakás.
„Gyönyörűen be van rendezve, Lauren lakhat ott.”
Azt mondtam, remek, a birtokon lesz, hét perc sétára az istállótól.
Minden el volt intézve.
Laurennek volt lakása, kiképezték két lovát.
Mindenki boldog volt.
Oké, dőlj hátra!
Ne hagyd, hogy lehúzza! Irányítsd felfelé!
Csodás váltás. Csinálj még egyet!
Fontos, hogy meglegyen a bizalom
az oktatód és a lovad közt.
Michaellel ez megvolt.
Lábat össze, dőlj hátra! Húzd fel az orrát!
Hűha! Halleluja!
- Halleluja! - Josie, nézd, hogy vezeti Lauren!
Láttam, hogy gyorsan megoldja a problémákat.
Jó. Kezeket össze! Kapcsolatban.
Jó. Lovagolj tovább előre...
Tényleg teljesítette, amit ígért.
Jobb lovassá tett.
De hamar rájöttem, hogy azon a helyen nagyjából mindenki...
Szinte olyan volt, mint egy szekta,
megszállottak voltak...
„Ez a fickó kijuttat az olimpiára.”
Azt mondta, az olimpia nem cél. Az olimpia az álom.
„Itt mindenkinek ez az álma.”
Én meg azt mondtam, jó nekik.
„Nekik is van álmuk, nekem is. Mindenkinek van.”
A képről az sugárzik, hogy tekintélyed van.
A tartásod, ahogy ülsz, ahogy viselkedsz, azt sugározza,
hogy te irányítasz.
Ez a tekintély.
A díjlovaglásban három dolog kell a nyerő kombinációhoz.
Kell egy jó edző, egy jó versenyző
és egy jó ló.
És ha ez mind megvan,
kell még rengeteg pénz.
Nem véletlenül a királyok sportja.
Európában versenyezni mindenkinek elengedhetetlen
a nemzetközi lovassportban. Egy verseny útiköltsége 25 000 dollár,
és ebben nincs benne a ló ellátása és a nevezési díj.
Amikor visszajössz, ha van saját lószállítód,
125 000 dollár az elfogadható minőség.
A lovat négyhetente kell patkolni,
500-700 dollárért.
Olyasmiket mondunk,
hogy ez a ló olcsó. „Mennyi?” „50 000 dollár.”
A költségek brutálisak.
A Jay-T nevű lovamat 2006-ban vásároltam.
Elképesztő volt a teljesítménye.
Közös volt a volt feleségemmel.
Volt egy megállapodásunk.
Én fogom lovagolni, versenyzek vele,
és eladom.
JJ!
Szia, szépségem!
Nálunk, lovasedzőknél gyakori,
hogy rendszeresen kevésbé képzett lovast ültetünk a képzettebb lovakra.
Az a cél, hogy kóstolót kapjanak,
hogy érezzék, mi várható a jövőben,
és merre tartanak.
Justin Hardin ezt tette Jay-T-vel.
Megengedte, hogy lovagolja.
Justin azt mondta: „Van egy ló, szerintem tetszeni fog.
Próbáld ki!
Nem ültetünk fel rá bárkit, mert őszinte leszek,
tud egy kicsit problémás lenni.”
Amikor felültem rá,
azt mondták, óvatosan, nem lesz gond.
Felültem, csodálatos volt.
Érezni lehetett, hogy hatalmas energia van alattam.
Azt gondoltam: „Igen, ez a ló egy nap az enyém lesz.”
Jó fiú.
A lovaihoz képest...
A lovai Toyota Corollák voltak.
Jay-T Corvette volt.
Egyszer hagytuk Corvette-et vezetni.
És ez sajnos elindította a lavinát.
Éles kanyar, egyenesen át a pályán!
Két nappal a lovaglása után
Lauren elkezdett videókat posztolni arról, hogy a lovamat lovagolja.
JJ! Jay-T!
Rob, kicsinek tűnsz mellette.
Aztán 2018 júliusában
Lauren Kanarek elindult egy versenyen a lovamon.
Kibérelt egy kabrió Corvette-et a Hertztől,
és úgy döntött, élete végéig megtartja.
Gyakorlatilag elrekvirálta a lovamat,
és ez katasztrófához vezetett.
VÉGLEGES LÓREGISZTRÁCIÓ
LAUREN KANAREK PONTSZÁM: 49,545%, 4. HELY
Leértékelte. Le kellett állítani.
Megmondtam neki, hogy nem versenyezhet vele.
Erre ordítozni kezdett velem az istállóban.
Megijesztett.
Gyáva ember vagyok. Sosem veszekedtem.
És közben fenyegettek,
az apja üzenetekkel bombázott.
„Csődbe viszlek, bíróság elé kerülsz. Megtörlek.” Minden ilyesmi.
Arra gondoltam, újabb ügyvédi költség,
a válás is rengetegbe kerül.
Pánikoltam, hogy ne verjenek meg, ne pereljenek be.
Úgyhogy megadtam magam.
Megfenyegettek, erőszakoskodtak,
kizsarolták, hogy féláron adjam el a lovamat.
A ló eladása erőszakoskodás miatt, ennél nagyobb baromságot sosem hallottam.
Világos? Pont.
Versenyre indultam, amire Michael készített fel,
és Rob azt mondta, hogy Jay-T-t levitték a lószállítóról.
Michael azt mondta, nem mehet.
Azonnal az irodába rohantam.
Megkérdeztem Michaelt, mi van Jay-T-vel?
„Miért nincs a szállítón?”
Pánikba esett, kiborult.
Még sosem láttam ilyennek.
Annyit mondott, Jay-T nem mehet a versenyre.
Minél hamarabb el kell adnia.
Megkérdeztem, miért? Mi folyik itt?
Azt mondta, a válás miatt.
Mire én: „Miért nem adod el nekem? Segítene?” És akkor hirtelen megnyugodott.
Örömmel fogadta el a csekket. A ló az enyém lett.
JÓ. LAUREN 200 000-T FIZETHET JT-ÉRT...
Lezártuk. Vagyis ezt hittem.
Szia!
Ügyes vagy, Jay.
- Rajta van a heveder? - Igen.
- Szoros? - Igen.
Állj! Istenem, Rob!
- Mi? - Állj! Nézd meg, mi történt!
- Várj! - Nyugi!
- Hadd... - Engedd el!
Mit mondtam? Engedd el a gyeplőt! Nyugalom!
Rob?
- Igen? - Ostor kell.
- Nézd meg az asztalon! - Nem tudom. Azonnal kell.
Nyugalom! Meg van ijedve.
- Koncentrálj, és csináld újra! - Ez szívás.
Még nem volt szó arról, hogy milyen szintű lovas. A baseballhoz hasonlítom.
Én egy World Series csapatban játszottam.
Mary Haskins Gray és Justin Hardin
egy tripla A minor league csapatban játszottak,
és készen álltak újoncként fellépni a legmagasabb ligába.
Eddig megvan?
Lauren Kanarek...
a kilencévesek gyerekligájának szintje.
És váltás. Késett. Megismétlem.
Rob, most azonnal, érted?
- Mi? Lassíts! - Fél hét.
Nyugalom! Rob, figyelsz rám?
- Rob? - Igen.
- Figyelsz? - Beszélek.
Durva vagy. Kértem valamit. Mindegy.
Nincs választásod.
Olimpikonokat tanítok, nem a másodosztályt.
Akkoriban volt, amikor Mary Haskins tanította Laurent.
Mary Haskins szerintem a legnagyobb idióta,
aki semmit sem tud a lovaglásról.
Elkezdtem üzeneteket kapni Laurentől arról,
hogy a stáb nem dolgozik rendesen,
és Michael barátnője, Mary Haskins, még bátorítja is őket erre.
Áprilisban volt egy megbeszélés, amin ott volt Rob, Lauren
és Michael barátnője, Mary Haskins.
Lauren arról kiabált, hogy nem támogatják,
Mary Haskins pedig azt mondta neki, nem is jár ki lovagolni,
szóval ne jöjjön ezzel. „El kell végezned a munkát.”
Erre elkezdtek kiabálni egymással.
Jonathan és Goodwin nyugtatni próbálta,
miközben én Mary Haskinst nyugtattam.
És azon a találkozón Mary Haskins azt mondta:
„Távoznotok kell.”
Michael erre azt mondta Mary Haskinsnak: „Kussolj, szerződésem van velük.”
„Kussolj.” Életemben nem mondtam ilyet egy nőnek sem.
Hagyta, hogy a barátnője megússza,
ahelyett, hogy azt mondta volna, hagyja abba a hülyeséget.
Michael az egész ügy alatt próbálta két végén égetni a gyertyát,
és végül a két oldalról elért középre.
Rose, felduzzadt a jobb hátsó lábad?
Egy pislogás igen, kettő nem.
Oké, most visszamegyünk.
2018-ban ismertem meg Michaelt.
BARISONE ÜGYFELE
A lányom jelentkezett hozzá lovasismereti képzésre.
A lovasok furák tudnak lenni.
A nehéz ügyfelek nem ritkák.
Igen, rögzül.
Tudni kell, hogy ezen sokszor nem akadunk fenn,
mert ez az iparág ilyen.
Laurent egy versenyen ismertem meg a New Jersey Horse Parkban.
Jó kislány. Igen, jó kislány vagy.
Azonnal tudtam,
hogy valami nincs rendben vele.
Rob, mi a fene történt itt?
Rob, szerintem nem használtuk ezt a zabla nélküli kantárt.
Rob?
Rob, hallasz?
Annyira őrült, mániákus energia árad belőle,
hogy fejfájást kaptam, és el kellett mennem a közeléből.
Rettenetesen zavaró és idegtépő volt.
Szörnyű volt.
JELSZÓ BEJELENTKEZÉS
SZUN-CE: A HÁBORÚ MŰVÉSZETE, I. E. VI. SZ. A CÉL A HÁBORÚ ELKERÜLÉSE.
HA A HÁBORÚ ELKERÜLHETETLEN, ELŐSZÖR BIZTOSÍTANI KELL A GYŐZELMET,
ÉS CSAK UTÁNA HADBA VONULNI.
KÖZZÉTÉTEL
Hawthorne Hillben sok feszültség volt
Lauren és Mary Haskins között.
Lauren agresszívan követelőzött, és ragaszkodott bizonyos dolgokhoz.
Állandó volt a felfordulás.
A FENEVAD... NEM ISMERI A BENNEM SZUNNYADÓ FENEVADAT...
Az ismerősöm lett a Facebookon, szóval láttam a posztjait.
ITT AZ IDEJE HÁBORÚBA INDULNI.
HA RUGDOSOD AZ ALVÓ FENEVADAT, VÉGÜL FEL FOGOD ÉBRESZTENI!
Nem lehet minden problémás ügyfelet elküldeni,
de ha kezd elfajulni a helyzet,
és a problémás veszélyesre vált...
Sokszor használ sakkhasonlatokat.
„A királyt elfogták és megölték.”
„A királynőt fel kell áldozni a vár védelmében.”
„A vár összeomlik.”
Kinek van ideje vagy energiája ilyen dolgokat összeirkálni?
A díjlovagló közösségben mindenki látta az üzeneteket, és rémülten figyelték.
A szövegeim célja az volt,
hogy rájöjjön, az a gond,
hogy a barátnője irányítja.
Ellehetetlenítette a lovaglásomat.
Én vagyok a lovarda tulajdonosa.
Kedves hölgyek lovagolnak nálam,
idősek és gyerekek.
Lara lánya 16 éves volt, és nálam lakott.
Felelős voltam érte.
Nagyon aggódtam a Hawthorne Hill-i helyzet miatt.
BÁTOR VAGYOK, SEBET KAPTAM
VAGYOK, AKINEK LENNEM KELL, EZ VAGYOK ÉN
VIGYÁZZ MAGADRA, MERT JÖVÖK
Ellenségeskedés volt a két nő között.
Talán nem könnyű, ha egy fontos ügyfél
harcol a barátnőddel,
de Michaelnek meg kellett oldania valahogy.
Ez nem fog működni.
Nem mocskolhatsz minket az interneten.
A végén szó szerint kiabált velem.
Kinek képzeled magad?
Senki sem leszek ebben a sportban. Egy telefonjába kerül.
A pályafutásom véget ér.
Ő akarta megmondani, ki az úr a sportágban.
Ki irányítja ezt a lovardát?
Ki irányít? Kinél van a hatalom,
és mit tehet meg?
A lovassport világában
a hírnév kulcsfontosságú a sikerhez.
A hírnevet ki kell érdemelni. Nem jár csak úgy.
Az egész életed egyetlen dolog körül forog.
Ha azt mondja, hogy tönkreteszi a karriered egy telefonhívással,
azt nem veszed félvállról.
Ugyanis Michael barátainak hatalmuk van feketelistázni,
kitiltani a sportágból.
Az életem, a megélhetésem, és a lovaskarrierem
veszélybe került.
Azt gondolod: „Akkor ölj meg!”
Igazából nyilván nem akarsz meghalni,
de arra gondolsz, essünk túl rajta,
csinálj ki!
VISSZAFOGOTTSÁG. CSAK MÉG EGY KICSIT. AZTÁN...
Lauren Kanarek nagyon furcsává és nagyon instabillá vált.
Hajnali 2:45-kor, 3:00-kor fent volt,
az istálló mögött ólálkodott a fák között,
rejtélyes posztokat írt.
Lauren nem lépett fel támadóan.
Lauren védekezett a Facebookon. Megírta, mi történik.
Michaelnek sok barátja van magas pozícióban, volt olimpikonok,
Lauren pedig csak a Facebookon tudja elmondja, mi van.
A nyilvánosságnak üzen.
2019. JÚLIUS EGY HÓNAPPAL AZ ESET ELŐTT
Segélyhívó, mi a cím?
Azt tettem, amit tennem kellett.
Amire gyerekkorunktól tanítanak, igaz?
Bejelentettem.
Ki kell jönnie egy rendőrnek, és megkérni őket, hogy kapjanak észbe,
és ne fenyegessenek minket.
- Tisztességes emberek vagyunk. - Oké.
Ez borzasztó. Veszélyt jelentenek a társadalomra.
Ha távoltartási végzést kell kérnem, ma este megkapom.
Ez már háború, és most lezárom.
Elegem van belőlük. El kell tűnniük innen.
Ez vita két ember között.
Fegyverként használja a rendőröket valamire, amit nem is tehetnek meg.
Meg is mondták neki. „Ne hívjon többet, nem oldhatjuk meg a vitájukat.”
Lauren az istállóban azt hallotta,
hogy valakit meg akarnak veretni, vagy valami hasonló,
és aggódott.
Megbeszéltem Laurennel,
hogy kellene valamilyen hangfelvevő.
MICHAEL BARISONE ÉS MARY HASKINS GRAY
A zsaru el akarja tolni magától a dolgot.
Azt mondja, ez egyszerű vita.
Ezért mondom, hogy ezért kell folyton hívnod őket,
mert a rendőrségre kell tolnod a kényszert, hogy megoldják.
- Régimódi a módszere. - Leckét kell kapnia.
Attól tartottunk, hogy bűncselekményre kerül sor.
És ha megtörténik,
bizonyíték kell,
hogy előre kitervelték.
2019. AUGUSZTUS EGY HÉTTEL AZ ESET ELŐTT
- Megoldom. - Ki kell tiltani a megyéből.
A lovassportban végleges eltiltást, csak a SafeSport adhat. Ennyi.
- Igen. - És ők csak...
TERRORIZÁL EGY 190 CM-ES FÉRFI. FÉLEK.
NAGYON BONYOLULT, NEM TUDOM, MIT MONDHATOK ITT,
DE ÚGY TŰNIK, EZÉRT LÉTEZIK A SAFESPORT.
KÖZZÉTÉTEL
Nem hívhatom a rendőrséget, hogy feljelentést tennék,
ki akarnak tiltani a kedvenc sportágamból.
„Tartóztassák le őket!” Nem erre vannak.
A SafeSportnak kell biztosítania,
hogy akiknek lenne ilyen hatalma, soha ne használhassák ilyesmire.
Van egy nagy gond a lovassportban.
A SafeSport sok edzőt tiltott el véglegesen.
Michael legjobban a versenyjoga elvesztésétől félt.
VISSZAÉLÉS BEJELENTÉSE
Felhívtam a forródrótot, és feljelentettem a SafeSportnál.
A vád terrorizálás, zaklatás és hatalommal való visszaélés volt.
De a meghallgatáson végig azt kérdezték,
vannak-e kiskorúak a birtokon.
„Hol laknak? Mit csinálnak?”
HAT NAPPAL AZ ESET ELŐTT
Hallom a kocsit, és pont az istálló előtt húz el.
Lauren Kanarek telefonál és járkál.
„Mindent megteszek, amit csak tudok,
hogy elpusztítsak mindent, amit Mary Haskins szeret, vagy fontos neki!”
Mary Haskinsnak két kisgyermeke volt,
és a sajátjaimként bántam velük.
Azt mondta, nem érzi biztonságban őket a közelükben.
MICHAEL ÉS MARY BESZÉLGETÉSE
Ha bármi történik...
- Tudod, mit? Te... - Már szó volt...
Már szó volt arról, hogy elmész.
Nem hagylak itt, Michael.
Nem hagylak itt.
Megbeszéltük ezeket,
és utána gúnyos üzeneteket kaptunk, mintha tudnák, mit mondok.
Lauren azt mondta...
„Most már tudod, hogy a bájos kis hölgy nem fog elhagyni.”
Mondtam Marynek, hogy szinte biztosan lehallgatnak.
„Nem tudom, hogy.
Hogy hallanak minket?
Megfertőzték a telefont? Justinét? Ne beszélj telefonon!
Tudni akarják, hova megyek?
Miért kell ezt csinálni?”
Kezded azt gondolni, hogy a falnak füle van, és a sötétségnek szeme.
Találtam egy posztot,
és rájöttem, hogy Lauren Kanarek leírta, hogy mit csinál.
El kell mondania valakinek, hogy milyen aljas dolgokat tett,
vagy hogy mit fog tenni.
És azt írja...
Vannak ezek a mémek a boldogságról, hogy milyen szép a nap.
Aztán azt mondja...
„De ellentétben azzal, amit Mr. Rogers mond,
nem minden nap szép a szomszédságban.
A szomszédok szándékai néha gonoszak,
és titkos hangfelvevőket használnak,
amelyekkel egy nap tönkreteszik az életedet.”
NÉGY NAPPAL AZ ESET ELŐTT
Tegnap este olyan üzeneteket kaptam...
Úgy tűnik, lehallgatták a beszélgetéseimet a másik épületben, ahova bezárkóztunk,
mintha túszok lennénk.
Megint a rendőrséget hívta.
Rossz a helyzet. Ostrom alatt vagyunk.
Követjük és zaklatjuk őket... Találkoztál már velünk?
Ha idejönnek, nem tudom, mit tegyek.
- Fegyvereket említettek? - Nem.
HÁROM NAPPAL AZ ESET ELŐTT
A rendőrséget hívták valamiféle zaklatás miatt,
pedig nem is voltam az istállóban, de úgy döntöttem, fel kell venni,
ezért már rögzítem.
Maradj ott! Ne menj sehova!
Ne támadja meg, rendben?
A barátomnak mondtam.
Ruth Cox az ügyfelem és barátom volt.
Néhány lónál Mary Haskins társa volt.
BARISONE ÜGYFELE
Szóval, Ruth Cox éppen úton volt Észak-Karolinából
augusztus 2-án este.
Megkérdeztem Ruthtól, hogy elhozta-e a fegyvert.
Mert tudom, hogy egy 9 mm-es pisztollyal utazik.
Azt mondta, igen. Erre én: „Be kell rakni a széfbe, kint nem biztonságos.
A zsaru azt mondta, semmi se legyen a kocsikban.”
Behozta,
bementünk az irodámba, és betettük a széfbe.
Eszkalálódott, egyre irányíthatatlanabb lett,
és a Szövetséget, a rendőrséget, az ügyvédeket hívogattam,
hogy tegyenek rendet.
Teljesen elfajult a helyzet.
Augusztus 2-án éjjel, 3-án hajnalban
kint volt a fák közt, az istálló körül körözött,
nindzsának öltözve.
Teljesen pánikba estem,
hogy mégis mi fog történni.
Megöl valakit, vagy felgyújtja az istállót?
Mi lesz?
Őrültek. Követnek.
Zaklatnak minket.
- Tegnap volt egy Facebook-poszt. - Várjon!
Tehát facebookos zaklatásról beszélünk, igaz?
Tegnap este. „Jobb, ha mindenki aggódik.
Nem vállalom a felelősséget a többi személyiségemért,
ha fenyegetik őket.” Ez elmebaj.
Családom van.
Próbálok mindent helyesen csinálni.
Mindent.
Segítségért kiáltok.
Az életünket féltjük.
Jöjjenek és segítsenek!
Ezt teszi egy felelős polgár.
És erre elküldtek a francba.
Ez a harmadik alkalom. Nem kapok segítséget.
Abban a közösségben éltem, amelyet én hoztam létre.
Barátságok születtek, együtt voltunk karácsonykor,
hálaadáskor.
Tüzet raktam a kandallóban, néztem, hogy alszik a labrador.
Felvágtam magamnak a fát.
Idillikus volt.
Aztán jöttek ezek a csavargók.
Terroristák, azok. A 2001-es terrortámadás kicsiben, ellenem.
Visszaveszem az életem.
2019. AUGUSZTUS AZ ESET NAPJA
Az udvaron álltam, láttam, hogy jön egy szürke furgon.
Mellettem parkolt le, az udvaron,
egy sötét hajú hölgy vezette.
Azt mondta, a gyermekvédelmi szolgálattól jött.
Beszélni akart, bementünk az irodába.
Leültünk mind a hárman, ő, Mary Haskins, én.
„Önre nincs szükség.” És bevágta az ajtót.
Ott álltam a klubszobában.
Esküszöm, hogy azt hallottam, „szexuális zaklatás”.
Emlékszem, hogy hatalmas hőhullámot éreztem.
Mintha begyújtottak volna egy forrasztólámpát.
A testem minden porcikája izzadt és égett.
Mintha valaki kötelet szorított volna meg a nyakamon.
Nem kaptam levegőt. Mintha...
Emlékszem, felkaptam a telefonomat. „Kit hívjak?”
„Hívom a rendőrséget. Nem segítenek. Senki sem.”
Emlékszem, szédültem, a fények ezt csinálták,
elvesztettem az egyensúlyom, és bumm. Megtántorodtam, feketeség, és ennyi.
A kavicsok ropogását hallottam.
Először csak távolról,
aztán egyre hangosabban.
Azonnal felszaladtam a lépcsőn, és hívtam Robot.
Itt van Michael.
Nem tudom, miért jött.
Napok óta nem beszéltünk egymással.
Rob lement a veranda lépcsőjén.
Megkérdezte: „Michael, mit akarsz?”
Erre ő: „Hogyan fejezzük be ezt? Nem akarok háborút.”
Odamentem hozzá.
Meredten bámult rám.
Valami nem volt rendben.
És akkor azonnal elővette a fegyvert,
és rám lőtt. Bumm. Bumm.
- 911. Mi a cím... - Szíven lőttek.
- Értem... - Westmill Drive 411...
- Hol van?
Nagyon erősen vérzik.
Michael Barisone lőtt rám.
Állj meg, baszd meg!
- Halló? - Uram?
Jön a mentő?
Kiküldtem a rendőröket, rendben?
Közlekedés-ellenőrzési szolgálat volt.
AZ ELSŐ KIÉRKEZŐ RENDŐR
Riasztottak a Westmill Road 411-be. Lövöldözés.
Stresszes volt,
mert az operátornak nem volt sok információja.
A kocsifeljáróra érve kinyitottam a kocsi ajtaját,
és elővettem a fegyverem.
Ha megmozdulsz, megöllek!
- Megértetted? - Meglőttek!
Megértetted?
Egy férfi hason feküdt a földön, egy másik a hátán volt,
szintén hason,
és egy nő volt a közelében balra,
úgy tűnt, lőtt sebbel. Odakiáltottam: „Hol van az, aki lőtt?”
Ő lőtt, ő itt!
Ő itt! A pisztoly alatta van.
Elmozdítottam Mr. Barisone-t. A tenyere nyitva volt,
és egy 9 mm-es pisztoly volt hátsó helyzetben levő zárral
a keze mellett.
Biztosítottam a fegyvert, aztán Miss Kanarekhez mentem.
Mellkasi tömítést!
Csak egy lövést kapott?
Nagyon szürke volt, nem sokat beszél. Párszor azt mondta, segítség.
A külseje alapján jó esély volt arra,
hogy nem éli túl a sérülést.
Újabb rendőrök érkeztek, és odébb vittük Mr. Barisone-t.
Egy utánfutó mellé ültettük le, amíg orvosi ellátásra várt.
Ahogy a hátát az utánfutónak döntve ült,
csak bámult a távolba,
és háromszor ismételte meg azt, hogy „jó életem volt”.
Megérkeztem a kórházba, nem tudtam, mi történt.
Jött egy orvos, és azt mondta,
nem tudják fenntartani a vérnyomását, és...
Elfelejtettem, mit mondott,
de az volt a lényeg, hogy sürgősen műteni kell.
Akkor derült ki, hogy súlyos,
azt hiszem, ez szerdán volt,
és amikor láttam, tele volt...
Rengeteg cső a szájában, az orrában, a kötszerek, és...
Nem tudtuk, mit gondoljunk, felépül-e.
Kinyitottam a szemem.
Nem tudtam, hol vagyok. Fogalmam sem volt róla.
Csövek jöttek ki a hasamból a bal oldalon,
és gépeket láttam.
Gépek mindenhol.
Akkor jutott az eszembe az,
hogy nem a halál után vagyok valami átmeneti helyen.
„Talán kórházban vagyok, de miért nem emlékszem semmire?
Miért nem emlékszem... Miért nem emlékszem, hogy kerültem ide?”
Az anyám mosolyogva jött be.
Azt mondta, megműtöttek.
„Most ébredtél fel, kómában voltál.”
Bejöttek az orvosok,
és lassan elkezdett rémleni, mi történt.
Alig várom, hogy a bíróságon tanúskodhassak a történtekről.
Teljesen egyértelmű az ügy.
Mi baj történhet?
Egy olimpikon ellen emberölési kísérlet a vád.
A 2008-as olimpiai csapat tagja volt,
és megkapta a 2009-es év nemzetközi sportlovasa díjat.
A rendőrség szerint egyelőre még tart a nyomozás.
Magamhoz tértem.
Emlékszem, lenéztem a karomra,
és a vállamtól a kezemig borította be.
Nem tudtam behajlítani. Mondom: „Mi a fasz?
Az ügyvédemet akarom.”
A legjobb vagyok a szakmámban.
VÉDŐÜGYVÉD
Nem reklámozok.
Nincs weboldalam.
Csak az a 43 év van, amióta a szívem és a lelkem teszem minden egyes ügybe.
Betöltik az agyamat, a lelkemet,
és mindent beleadok, amim van,
mert amikor egy ügyet tárgyalok, a kezemben van valakinek az élete.
Elmentem Morris megye börtönébe,
leültettek egy szobában.
Hirtelen kinyílt az ajtó,
és becsoszogott Michael.
Elmondta...
Nem emlékszem, hogy ott voltam.
Valaki tönkretette az életem, és szándékosan csinálta.
Először nem voltam biztos abban, hogy hihető a dolog,
de aztán elkezdett mesélni Lauren Kanarekről.
Elkezdett támadni a Facebookon.
És szűnni nem akaró támadás volt.
„A királynak meg kell halnia, a királynőnek meg kell halnia.”
Ki hallgatja le a másikat?
Mit akart tenni velünk?
Mindenkit felhívtam, a Lovassport Szövetséget, a zsarukat,
kerestem a főnököt, a nyomozókat,
voltak e-mailek, telefonhívások, a helyi rendőrség.
Fejből tudom a számot. 908-876-3232.
Amikor döntöttem a védekezés stratégiájáról,
egyértelmű volt, hogy utána kell nézni a beszámíthatatlanságnak.
A bűnügyek csak nagyon kis százalékában sikeres védekezés a beszámíthatatlanság.
Arra hivatkoznak, hogy a bűncselekmény idején
a vádlott nem tudta, hogy helytelen, amit tesz,
súlyos mentális rendellenesség miatt.
Csak a bűnügyek 1%-ában hivatkoznak rá.
Jeffrey Dahmer megpróbálta, de az esküdtszék elutasította.
Bár beismerte, hogy megette az áldozatait.
- John Wayne Gacy 33 gyereket ölt meg. - Az esküdtek elutasították a védekezését.
Miért ilyen ritkán sikeres stratégia?
Talán mert nagyon ritkán hihető.
Chris Deininger a csapat fő jogi szakértője.
VÉDŐÜGYVÉD
A beszámíthatatlansági védekezés alapja,
hogy mentális betegség vagy rendellenesség állt fenn
a cselekmény idején,
és így nem tudjuk megítélni, mi a helyes, illetve nem vagyunk ura önmagunknak.
Az álláspontunk szerint Lauren Kanarek őrületbe hajszolta Michael Barisone-t.
A lövöldözés időpontjában
Michael téveszmés állapotban volt,
és ezért nem lehet felelőssé tenni a tetteiért.
Ritka stratégia, beszámíthatatlanság.
Szerintük Lauren a közösségi médiával kergette őrületbe.
Egy 50 éves férfinál hirtelen mentális betegség alakul ki, ez igen valószínűtlen.
Akár 60 év börtönt is kaphat.
Ki vállal el egy ilyen ügyet?
Ki védekezik sikerrel egy ilyen ügyben?
Hittem, hogy sikerülni fog.
NYITÓBESZÉDEK 2022. MÁRCIUS 28.
Köszönöm, esküdtek. Készen állunk a tárgyalás megkezdésére,
a nyitóbeszédekkel.
Oké, csendet a forgatáson!
Leírhatatlan a nyomás, az intenzitás. Az ember belép a tárgyalóterembe,
és a bíró azt mondja, eljött a nyitóbeszédem ideje.
Az a pillanat... Páratlan volt az életemben.
Felállok, odamegyek az esküdtszékhez,
és kimondom az első szavaimat.
„Segítség! Úgy érzem, életveszélyben vagyok.
Valaki...
...bárki, kérem, segítsen!”
Ezek voltak Michael Barisone segélykiáltásai.
Tragédia,
tragédia, hogy Lauren Kanareket aznap lövés érte.
Ugyanakkor
van egy másik tragédia is.
Michael Barisone tragikus története.
Mindenkinek van töréspontja.
Az ügy lényege az,
hogy Lauren Kanarek és a barátja
kidolgozott egy tervet, hogy tönkretegye és az őrületbe kergesse ezt az embert.
Rendben, köszönöm, Mr. Bilinkas.
Mr. Schellhorn?
Hangosabban beszéljek? Chris Schellhorn vagyok.
Ügyészhelyettes a Morris Megyei Ügyészségen.
Az ügyész egyik feladata az áldozatok képviselete,
és az igazságuk kiharcolása a bíróságon.
Jó reggelt!
Még egyszer köszönöm, hogy esküdtként segítik a tárgyalást.
A nyitóbeszédnél egyértelműen nagy a nyomás,
hiszen el kell nyerni az esküdtszék bizalmát,
és közben meggyőzőnek is kell lenni.
A tárgyalás kiváltó oka a vádlott döntése, amelyet 2019. augusztus 7-én hozott meg.
Úgy döntött, fegyvert fog,
kétszer rálő Laurenre,
majd Robra céloz, és újra meghúzza a ravaszt.
Tudtuk, hogy felkészültünk,
és koherens feltevésünk volt arról, hogy mi történt,
miért történt a lövöldözés,
és mi történt az érintett felek között a lövöldözés előtt.
Az ügynek egyetlen vádlottja van.
Hallhatnak nem szimpatikus dolgokat
Laurenről, Robról, Mary Haskinsről vagy bárki másról,
de semmi sem igazolja azt, hogy rálőjenek valakire.
A vádaknál ügyeltünk arra, hogy elég bizonyítékot adjunk az esküdteknek,
hogy ne maradjanak kételyeik.
Úgy éreztük, elég bizonyítékunk van.
A VÉDELEM
A beszámíthatatlanságra hivatkozáshoz
kell egy szakértő,
egy pszichiáter, aki megvizsgálja a védencünket.
A diagnózisának igazolnia kell a jogi követelmények teljesülését.
- Kérjük a következő tanút. - A védelem dr. Steven Simringet szólítja.
Bizonyítani akartam, hogy Lauren Kanarek kitervelte
Michael Barisone tönkretételét.
Doktor úr, mi a szakvéleménye...
IGAZSÁGÜGYI PSZICHIÁTER
...a teljes anyag áttekintése után?
Mr. Barisone esetében két diagnózis állítható fel.
Az első diagnózis a téveszmés elmezavar.
És a második az akut depresszió.
Dr. Simring egyetértett azzal,
hogy Michael Barisone-t elmezavarba hajszolta Lauren Kanarek,
és hogy nem volt tudatában a tetteinek.
Téveszmés zavar esetén
a tévhit megingathatatlanul áll fenn.
A hamis meggyőződés magja az,
hogy Lauren Kanarek meg akarta semmisíteni,
ő pedig mindent megtett,
hogy megvédje magát, a téveszmének megfelelően.
Ami a konkrét esetet illeti,
nem volt képes elmondani a részleteket...
Igen. Nem mondott részleteket sem nekem, sem a rendőrségnek.
Tudta, mi a helyes és mi nem az?
Az esemény idején nem.
Michael Barisone nem emlékszik. Ezt nehezen hiszik el az esküdtek.
Ki lehet annyira készülni, hogy nem emlékszel semmire?
Orvosi szakvélemény volt róla, és tanúvallomást tettek azok,
akik látták Michael összeomlásának fizikai tüneteit.
Látta, hogy Michael pszichésen összetörik
a közösségi médiás posztokban látottakra reagálva?
Egyre jobban félt,
eluralkodott rajta a színtiszta pánik.
Le tudná írni, mit figyelt meg rajta
mondjuk az utolsó két-három napban
a lövöldözés előtt?
Szinte katatón állapotban volt.
LOVASOKTATÓ
Nem aludt, nem evett...
Üveges volt a szeme...
Minden tárgyalásnak vannak hullámhegyei és hullámvölgyei.
Minden nap külön csata.
A végelszámolásnál csak az számít,
hogy megnyerjük a háborút.
- Az állam Lauren Kanareket szólítja. - Rendben.
Isten színe előtt esküszik,
hogy az ügyben tett vallomásában csakis...
A felderítési szakasz általában
egy kisebb aktával kezdődik.
Ebben az esetben viszont egy könyv volt, 30-40 DVD-vel.
Rengeteg szöveges üzenet volt.
Lauren Kanarek Facebook-fiókja, amely 19 800 oldal volt.
Kezdheti, Mr. Bilinkas.
- Jó napot, Miss Kanarek! - Jó napot!
Ami a Facebook-fiókját illeti,
naponta posztolt, így volt?
Igen.
Több mint 100 órát töltöttem
a közösségimédia-posztjai átolvasásával.
Úgy éreztem, szétzúzhatom.
„A házassággyilkos sosem javul meg.
Alig több ocsmány féregnél. Fegyvereket készenlétbe!”
Ezt ön mondta?
- Valószínűleg. - „Ideje háborúba indulni.”
Térjünk vissza az egy perccel ezelőtti...
- Még sok van hátra. - Oké.
Eddel az volt a célunk,
hogy előcsaljuk az igazságot a tanúból, amit megpróbált elleplezni.
Emlékszik arra, hogy azt írta: „A királyt megölik,
a királynőt feláldozzák”?
Őszintén, nem tudom. Egy sakkjátszmáról beszéltem,
és talán hasonlat volt, de...
De a hasonlat Michael Barisone-ra és Mary Haskinsre vonatkozott, ugye?
Egyértelműen.
Az, amit Lauren Kanarek tett,
bárkit az őrületbe kergetett volna.
Mondta a következőt?
„Ez vagyok én. Vigyázz magadra, mert jövök.”
Erre én... „Igen?”
Ez vagyok én
Vigyázz magadra, mert jövök
Idézet volt A legnagyobb showmanből.
Mocskos módszerrel dolgozott, fogott valamit,
aminek köze sem volt semmiféle gyilkossághoz,
harchoz vagy ellenségeskedéshez.
Nem emlékszem ilyesmire.
Csak azt hoztam fel, ami szerintem segíthetett az esküdteknek.
Miután behoztam egy csomó dokumentumot,
ami bemutatta, hogy miket mondott,
feltettem neki a kulcskérdést.
Tudatosan tervezte Michael Barisone tönkretételét?
Egy időben igen.
Amikor kimondta ezt, azt gondoltam, vége a játszmának.
Hölgyeim és uraim, mára végeztünk, kérem, ne vitassák meg az ügyet!
Elmehet, asszonyom. Várjon kint!
A kérdések és a válaszok után tényleg azt lehetett érezni,
hogy eltervezetten próbálták megtörni Michaelt.
A szót, amit Bilinkas használt, én máshogy értelmezem.
Számomra ez arról szól,
hogy ez a férfi nem tett mást, csak zaklatott és megpróbált tönkretenni.
Nem tönkretenni akarom, hanem megállítani.
Michael Barisone-t
az őrületbe hajszolta
Lauren Kanarek.
Tiszta gonoszságból.
Mr. Schellhorn, az államnak vannak cáfoló tanúi?
A VÁD
Igen, bíró úr.
A tételmondatunk az volt, hogy nem lehet lelőni valakit.
És Michael Barisone jelentős lépéseket tett,
hogy megölje Lauren Kanareket.
Ez volt a célja.
Dr. Louis Schlesingert szólítjuk.
Rendben, dr. Schlesinger.
Talált téveszmékre vonatkozó bizonyítékot...
IGAZSÁGÜGYI PSZICHOLÓGUS
...vizsgálata során?
Nem. Nem találtam bizonyítékot erre.
Dr. Schlesinger nem diagnosztizált téveszmés elmezavart,
nem talált erre mutató bizonyítékot.
Azt hiszem, ez rosszindulatú amnézia.
Azt állítja, hogy csak és kizárólag a bűncselekményre nem emlékszik.
Minden másra tökéletesen. Ez valamilyen vicc?
Ha valakinek jó a memóriája, mint neki,
és csak a bűncselekményt felejti el, az figyelmeztető jel.
Nagymenő olimpikonnak állították be, aki megtört ember lett.
„Miért történt ez?
Csak miattuk lehet.
Mert amikor ismertük, ilyen volt.
Most meg ilyen.”
Nyomorult roncs, figyel, mikor vannak ott az esküdtek,
hogy extra őrültnek tűnjön,
és ha nincs ott az esküdtszék, jegyzetel.
A tárgyalás egy pontján előkerült egy Twitter-bejegyzés.
Michael azt posztolta...
„Ha kijutsz az olimpiára, hatalmad lesz.
Azt teszek, amit akarok.” Bátorítani arra...
„Azt teszek, amit akarok.” Ezt írta a Twitteren?
Valami ilyesmit. A legtöbb dolgot átfogalmazom.
Kicsit úgy, mint ön, de igen.
Erre kap egy cetlit Michaeltől,
az őrült Michaeltől, aki ott ül, az asztalba veri a fejét,
fura arcokat vág,
de elég gyakorlati érzék van benne,
és láthatóan eléggé jól érzékeli a valóságot ahhoz,
hogy cetlit írjon az ügyvédjének.
„Ezt használd fel!”
Meglepné, ha azt mondanám,
hogy Michael Barisone-nak nincs Twitter-fiókja?
Hirtelen már nem őrült. Mert nem is volt az.
Őrültségre hivatkozott.
Miért néz ki őrültnek?
Látja Mr. Barisone-t?
Szerintem ő Michael, aki az ügyvédje mellett ül,
bár amikor találkoztunk, máshogy festett.
Amikor találkoztunk, ápolt volt a megjelenése,
most meg hosszú, kócos a haja...
Én nem így ismertem meg.
Ez színészkedés. Színházi előadás.
Aki nem elég okos, hogy észrevegye ezt, ne legyen esküdt! Ennyi.
Szerintem az egyik kihívás az volt, hogy együtt dolgoztak.
Ugyanazon a birtokon laktak.
A céljaik viszont eltértek.
Kapott SMS-t Michael Barisone-tól arról,
hogy kellemetlenné teszi a helyzetüket a birtokon?
„Nyomorúságos lesz nekik itt.
Könyörögni fognak, hogy mehessenek...
Figyeld csak! Ebben nagyon jó vagyok.”
Igen.
Lauren az őrületbe kergette Michaelt,
mert mocskolta
és feljelentette a SafeSportnál,
és közben pontosan ugyanezt tette Michael Barisone és Mary Haskins
Laurennel.
MINDENKI KELL, AKIVEL KICSESZETT LAUREN, ROB ÉS LAUREN APJA...
FARMEREK, ÁLLATORVOSOK, OKTATÓK.
MINDENKI.
VÉGLEGESEN ELTILTATOM A VERSENYZÉSTŐL.
Ön vagy a vádlott bármikor
tett panaszt a USEF-nél Lauren Kanarekre?
Igen.
Azt bizonyítottuk az esküdteknek, hogy a viselkedése
nem olyan emberre vall, aki fél.
ÜGYVÉD
Az ügyvédje hamis kilakoltatási értesítésekkel ijesztgette.
Michael nem akarta elindítani a kilakoltatást.
Rá akart ijeszteni, hogy elmenjen. Szóval...
Azért nem mentünk el egyszerűen, mert nem tudtuk,
mert felhívták a lovardákat, és bemocskoltak minket.
A lovardák, amelyek fogadták volna a lovaimat, lemondták.
Michael Barisone sosem akarta egyenesen megmondani Laurennek,
hogy nem látja szívesen, menjen el.
Ehelyett mindenféle aljas trükköt vetett be, hogy elüldözze,
és amikor ez nem működött, erőszakhoz folyamodott.
Többféle elmélet is van a tárgyalásokról.
Néha az elejére kell időzíteni a drámát.
Néha a végén kell a drámai felpörgetés.
Diktálja be a jegyzőkönyvbe a nevét!
Ruth Pinnix Cox. A vezetéknevem C-O-X.
Köszönöm.
- Foglaljon helyet! - Köszönöm.
Kérem, hangosan beszéljen, hogy halljuk...
Dr. Coxnak volt egy közös lova Mary Haskins Grayjel,
amelyet Mary Haskins idomított,
Michael Barisone lovardájában.
Augusztus 4-én beszélgetett a vádlottal a birtokon lévő istállóban?
- Igen, uram. - Kért öntől valamit?
- Igen, uram. - Mit kért?
A kocsimban levő pisztolyt akarta látni.
Emlékszik, milyen fegyver volt ez?
Egy 9 mm-es Ruger.
Voltak aggályai a fegyver átadása kapcsán?
Akkor egyáltalán nem, uram.
Dr. Cox átadta neki a fegyvert.
A tokjában volt, töltetlenül.
Michael Barisone berakta a fegyverszekrényébe.
És ez három nappal a lövöldözés előtt történt.
Ez arra utal, hogy tervezte az emberölést,
vagy készült rá.
Nem hirtelen döntés volt,
hanem az események végpontja.
Nem téveszmék vezettek ide,
hanem hogy egyik fél sem kapta meg, amit akart.
A feszültség augusztus 7-én robbant,
amikor egy ügyintéző a gyermekvédelmi osztálytól
megérkezett a farmra.
GYERMEKVÉDELEM
Percekkel később Michael Barisone beszáll a kocsijába,
hogy felelősségre vonja Laurent,
bár azt sem tudtam, miért ment ki a birtokra a szociális munkás.
Michael Barisone-t kereste?
Nem.
A gyermekvédelem azért küldte ki,
mert a SafeSport bejelentést kapott arról,
hogy Mary Haskins elhanyagolja a gyerekeit.
Amikor bejelentettem,
a SafeSport folyton a kiskorúakról kérdezett.
Nekem nincsenek gyerekeim,
nem tudom, miért jöttek ezzel vagy miért fontos.
Azért jelentettem fel, amit csinált.
Zaklatás, megfélemlítés és hatalommal való visszaélés, csak erről szólt.
Miközben Mary Haskins négyszemközt beszélt a gyermekvédelmissel,
háromszor szakította félbe őket.
Harmadszorra mondta nekik azt,
hogy használnia kell az irodát.
Az irodában volt a fegyverszekrény.
A saját szakértője vallotta, hogy emlékszik, hogy elhozta a fegyvert,
megtöltötte, és elindult hozzám.
Tehát ön emlékszik arra,
hogy a meghallgatáson Michael Barisone azt mondta, emlékszik,
hogy kivette a fegyvert a széfből, mielőtt elindult.
- Igen. - És ez nincs a jelentésében.
Nem olvasom át, nem rabolom az időt.
Elfogadom, amit mond.
Tudatosan döntött úgy, hogy bemegy az irodájába,
elhozza a fegyvert, megtölti,
zsebre teszi, elrejti,
és amikor odament, tudta, hogy eljött a vég.
ZÁRÓBESZÉDEK
Ma hosszú műsorunk lesz, a záróbeszédek következnek
Michael Barisone emberölési kísérleti ügyében.
Behívom az esküdteket.
Kötelék van köztem és az esküdtek közt. Azt hiszem, értékelik a szenvedélyemet.
Jobb sztorit is kitalálhatott volna!
„Kanareknél fegyver volt. Lelőttem.” „Nagyon megvertek.”
A „nem emlékszem” nem segít rajta.
Elhiszik, hogy hiszek abban, hogy Michael Barisone nem bűnös.
Nincs valamilyen emlékezetes aranyköpésem.
Nem fogok sírni.
A tények figyelembe vételét, és a törvény alkalmazását kérem.
A záróbeszédben
arra kérem őket, a bizonyítékaink alapján mondják ki bűnösnek,
és bízzanak a meglátásunkban.
A tény alapján, hogy a vádlott halálos fegyvert használt,
arra következtethetünk, hogy a célja élet kioltása volt.
Amikor kinyitotta a széfet és kivette a fegyvert,
pontosan tudta, mit fog tenni.
Amit Lauren Kanarek tett vele, szörnyű volt!
Szörnyű!
Ki vetemedik olyasmikre, mint Lauren Kanarek és Robert Goodwin?
Mr. Bilinkas ezt mondta Lauren Kanarekről újra és újra.
„Ki tenne ilyet?”
A vádlott
pontosan ugyanezt tette vele.
Michael Barisone elmezavarban szenvedett az eset idején.
Mentális zavara volt.
Nincs olyan memóriazavar, amitől az embernek
csak a bűncselekmény esik ki,
az elkövetés befejezéséig.
Kitervelték Michael Barisone tönkretételét.
Ne hagyják, hogy kihasználják önöket!
Azt kérem, hogy az ítélet meghozatalánál
ne szimpátia, undor vagy érzelmek vezessék önöket.
Döntsenek úgy, hogy Michael Barisone nem bűnös!
Ez a helyes és igazságos döntés.
AZ ÍTÉLET
A legfrissebb hírek New Jersey-ből,
megszületett az ítélet.
Megszületett az ítélet a volt olimpikon emberölési kísérleti ügyében.
Megvan Michael Barisone ítélete.
Az esküdtszék napokig tanácskozott.
Ismét nő a nyomás.
Sosem lehet tudni, hogy döntenek.
Szinte mindig azt mondom az áldozatoknak, hogy bízom a bizonyítékainkban,
de a tárgyaláson bármi elképzelhető.
Ügyvéd úr, Mr. Barisone,
az esküdtszék tíz perce üzent,
hogy sikerült meghozniuk az ítéletet.
Úgy éreztem, Michael szívrohamot is kaphat.
Nem bírtam bent lenni.
Kimentem, leültem a lépcsőre, és a kezemre hajtottam a fejem.
Az ítélet megérkezése nagyon stresszes minden ügyben,
és csak rosszabb lesz, amikor az esküdtek belépnek,
és szó szerint a kezükben van az ügy sorsa.
Üljenek le!
Az esküdtszék elnöke álljon fel!
Elnök úr, döntést hozott az esküdtszék az ügyben?
Igen.
A Lauren Kanarek sérelmére elkövetett emberölési kísérletben
mi az ítélet?
Nem bűnös, beszámíthatatlanság miatt.
A második vádpont...
Nem emlékszem, mikor hallottam utoljára beszámíthatatlanság miatti felmentést.
Nem múló epizód volt.
Ha így lenne, miért nézett ki végig úgy a teremben,
mintha őrült lenne?
Azért csinálta, mert színészkedett, és az esküdtszék bevette.
Sokan feltételezik,
hogy csak megjátszotta magát, igaz?
De azt hiszem, Oscar-szintű alakítás lenne
nyolc órán át megjátszani ezt.
Azt mondják, színjáték az egész,
kitanítottam, hogy eljátsszon ezt vagy azt.
Kapják be! Sosem történt ilyesmi.
Nyers emberi érzelmeket láthattunk.
A floridai versenyen hangosbemondón közölték az ítéletet.
Az emberek ujjongtak és sírtak.
Hashtag legyen szabad Michael!
Sokan írtak, hogy úristen, látnom kell a kommenteket.
Képernyőfotókat küldtek át.
Nagyon kevesen álltak Kanarek mellé.
Az esküdtszék tagjai hallották az ítéletet,
amelyet az elnök olvasott fel.
Elrendelem Mr. Barisone pszichiátriai gyógykezelését.
Senki sem lőhet le másokat,
és szerintem ez változatlanul igaz.
A civilizált emberek szemszögből,
még ha nem is kedveljük Laurent, még ha nem is tetszik, amit csinált,
nagyon nehezen értem meg,
hogy egyesek szerint rendben volt rálőni.
Ha valakinek túl sok lesz, akkor sem öl.
Felmond a munkahelyén, elválik,
kidobja a gyerekét, elköltözik.
Mindenki tudja, hogy nem ölünk, csak mert dühösek vagyunk valakire.
A BESZÁMÍTHATATLANSÁG ELFOGADÁSA
NEM JELENTI, HOGY A VÁDLOTT ÁRTATLAN. AZT JELENTI, HOGY AZ ELMEÁLLAPOTA MIATT
NEM VONHATÓ FELELŐSSÉGRE.
EGY ÉVVEL KÉSŐBB
Végre, szabadság!
Igazság!
Végre, mindenkinek!
Michael Barisone szabad ember!
- Köszönöm. - Oké.
- Menj haza, öleld meg... - Berúgok.
Én nem.
Miután kimondták, hogy nem bűnös,
Michael elmegyógyintézetbe került.
Az orvosok nagyon alaposan megvizsgálták,
és úgy döntöttek, már nem áll fenn a kóros elmeállapot,
és visszaengedhető a társadalomba.
Minden egyes napon ott voltam a bíróságon a tárgyalás alatt.
Egyre szorosabb lett a kapcsolatunk, és szerelem szövődött köztünk.
Az ítélet hatalmas, hatalmas megkönnyebbülés volt,
mert tudtam, hogy ezután lesz jövőnk.
Azért ülök itt, mert valaki azt mondta: „Nem az ő hibája volt.”
Akár hibáztam, akár nem,
mindettől függetlenül,
esélyt kaptam az új életre,
és jól akarom élni.
Állj!
Köszönöm.
Jó, mehetsz.
Hogy álltál fel ebből?
Hosszú út ez,
nagyon hosszú, nehéz út, és sosem érek a végére.
Ha két lövéstől teljesen összeomlik a tüdőd,
a tested már sosem lesz a régi.
Szerintem Michael Barisone semmilyen formában sem őrült.
Hihetetlen rossz dolog történt velük.
Szerintem minden érintett lehetőséget kapott,
hogy újrakezdje az életét.
Azt mondják, visszakaptam az életem satöbbi. Hát nem!
Rengeteget veszítettem és sokat nyertem,
de a trauma, a megbélyegzettség megmarad.
Életem végéig ott lesz a csillag a nevem mellett.
Mutatok valamit.
Minden ki van nyomtatva. Minden.
Két terabájt adat.
Nem tudom, mind itt van-e. Ezek is fontos üzenetek.
Ezek mind kinyomtatott szöveges üzenetek.
Ne dőljetek be az ostoba szövegeiknek!
Ha kell az üzenetváltás, megkeresem.
Állandóan azt mondják: „Michael, hagyd magad mögött!”
Nem engedik.
Ez a négyperces hangfelvétel leirata.
Csak ez itt több száz oldal.
Rob, hol van dr. Hassan...
Mégis hogy lehet túlélni ezt?
Törvénytisztelő ember voltam, sosem volt semmilyen problémám.
- Oldalakat posztol... - Michael, értünk.
Idd meg! Nyugalom.
Megoldjuk.
Azt hitte, felgyújtom az istállót?
Baromság. Nem fogok védekezni az ellen,
amit ő talált ki...
Hihetetlen, hogy az esküdtek képesek voltak így dönteni.
Kényszeresen nézi meg folyton. Örülnék, ha abbahagyná, mert túl fájdalmas.
Lauren Kanarek ott ült a tanúk padján,
és azt mondta, eltervezte, hogy tönkreteszi az életemet.
Lauren, tönkre akartál tenni, és kudarcot vallottál.
Ha kijutnék az olimpiára vagy bejutnék a vébédöntőbe,
minden idők legnagyobb visszatérése lenne.
- Michael Barisone! - Michael Barisone.
És ez a célom.
Nem az a típus vagyok, aki feladja.
Jöhet bármi, tovább fogok versenyezni.
Ha ki akarnak tiltani, meg kell ölniük, ahogy Michael próbálta.
Michael és Lauren sok dokumentumot adott át a producereknek a kapcsolatról.
Mary Haskins Gray és Justin Hardin nem válaszolt az interjúkérésre.
Michael Barisone-t 2025. december 15-én a SafeSport végleg eltiltotta,
kitiltva a USEF rendezvényeiről.
Az indoklás szexuális zaklatás és az NGB-előírások megszegése volt.
A döntést megfellebbezték.
Michael Barisone ügyvédje a következő nyilatkozatot tette:
„A végleges kitiltással a SafeSport megsértette Michael Barisone jogait.
Számtalan sportolóval tették már ugyanezt.
Fellebbezünk a hibás döntés ellen, arbitrációs és peres eljárást indítva.”
Az eltiltásra Jon Kanarek a következő nyilatkozattal reagált:
„Michael Barisone meg akarta ölni a lányomat,
közvetlen közelről lőtte mellbe.
Egy hónapig volt lélegeztetőgépen az intenzíven.
Egy nőnek sem szabadna elszenvednie ezt.”
A feliratot fordította: Vass András